C 434/10
DA
Den Europæiske Unions Tidende
15.11.2022
Tirsdag den 5. april 2022
42. understreger behovet for at sikre, at Specialudvalget for Fiskeri, der vil være ansvarligt for at træffe afgørelser, der er retfærdige for begge parter, og sikre, at ressourcerne forvaltes bæredygtigt på lang sigt, tager form og påbegynder arbejdet hurtigt, herunder prioriterer arbejde vedrørende presserende spørgsmål såsom den praktiske gennemførelse af adgang til farvande og definitionen af »direkte udskiftning« af et kvalificeret fartøj med henblik på yderligere at lette en samvittighedsfuld gennemførelse af handels- og samarbejdsaftalen; 43. understreger behovet for gennemsigtighed i Specialudvalget om Fiskeris arbejde og for, at Europa-Parlamentet regelmæssigt orienteres om dets beslutninger, både før og efter dets møder; kræver, at tekniske repræsentanter fra Europa-Parlamentets Fiskeriudvalg indbydes til at deltage i møderne i Specialudvalget om Fiskeri som observatører; 44. opfordrer indtrængende Kommissionen og Rådet til at sikre, at alle beslutninger, der træffes inden for rammerne af handels- og samarbejdsaftalen, respekterer de forskellige institutioners beføjelser og følger den relevante lovgivningsproces, navnlig hvad angår tekniske foranstaltninger; 45. minder om, at handels- og samarbejdsaftalen giver parterne mulighed for at rådføre sig med civilsamfundet; understreger betydningen af at inkludere regionale enheder, der repræsenterer sektoren, og regionale offentlige myndigheder i rådgivende grupper og samtidig sikre, at kystsamfundene i de regioner, der er direkte eller indirekte berørt, er retligt beskyttet i henhold til handels- og samarbejdsaftalen, herunder mod virkningerne af unilaterale afgørelser fra Det Forenede Kongeriges side; 46. opfordrer fiskerisektorens repræsentanter, de regionale myndigheder, kystsamfundene og andre interessenter til at deltage aktivt i overvågning og gennemførelse af aftalen, navnlig gennem deres deltagelse i de interne rådgivende grupper og forummet for civilsamfundet, jf. artikel 13 og 14 i aftalen; opfordrer indtrængende Kommissionen til i denne henseende at fremme dannelsen af en intern rådgivende gruppe inden for fiskeri, uden at dette berører de allerede eksisterende rådgivende råd; 47. pålægger sin formand at sende denne beslutning til Rådet, Kommissionen, Regionsudvalget, medlemsstaternes regeringer og parlamenter, og regeringer og parlamenter i Det Forenede Kongerige Storbritannien og Nordirland, Jersey, Guernsey, Isle og Man, Norge, Island, Grønland og Færøerne.